arnastofnun/IGC-2024 huggingface dataset:
Litskófarætt

Litskófarætt, einnig nefnd fjallagrasaætt, (fræðiheiti: "Parmeliaceae" eða "Cetrariaceae") er ætt fléttna. Á Íslandi vaxa um 50 tegundir af litskófarætt af 24 ættkvíslum. Ættin er stór og margbreytileg en flestar tegundirnar eru runnfléttur eða blaðfléttur.

Gró fléttna af litskófarætt eru nánast alltaf glær, sporbaugótt og einhólfa.

Tegundir á Íslandi.

Tegundir á Íslandi eru um 50 af 24 ættkvíslum. Nöfn fléttna á þessum lista er tekin frá Herði Kristinssyni nema annað sé tekið fram. Listinn er líkega ekki tæmandi:

"Alectoria"

"Allantoparmelia"

"Brodoa"

"Bryoria"

"Cetraria"

"Cetrariella"

"Cornicularia"

"Flavocetraria"

"Hypogymnia"

"Melanelia"

"Melanelixia"

"Melanohalea"

"Neuropogon"

"Parmelia"

"Parmeliopsis"

"Platismatia"

"Pseudodevernia"

"Pseudophebe"

"Tuckermannopsis"

"Usnea"

"Vulpicida"
Anansí

Anansí er sögupersóna sem kemur fyrir í mörgum þjóðsögum frá Vestur-Afríku, Karíbahafinu og Norður-Ameríku. Anansí er kónguló en kemur stundum fram í sögunum sem maður.

Heiti Anansí kemur úr akanmáli Asantemanna frá núverandi Gana og merkir einfaldlega „kónguló“. Sögurnar bárust frá Vestur-Afríku til Ameríku með þrælaversluninni. Á Curaçao og Bonaire er hann þekktur sem Kompa Nanzi, á Jómfrúaeyjum sem Bru Nansi, í Súrínam sem Ba Anansi og í Suður-Karólínu sem Aunt Nancy.

Sögur um Anansí eru oft dæmisögur eða goðsögur. Stundum eru kona hans og börn nefnd til sögunnar.
Pembrokeshire Coast-þjóðgarðurinn

Pembrokeshire Coast-þjóðgarðurinn (velska: "Parc Cenedlaethol Arfordir Penfro") er þjóðgarður við strandlengju Pembrokeshire í suður-Wales. Hann var stofnaður árið 1952 og spannar 640 km². Sendnar strendur, óshólmar, skarpir klettar og eyjar eru meðal landslagsþátta þar. Gönguleiðir eru um ströndina.
Dvergsmári

Dvergsmári, Trifolium nanum, er fjölær jurt af ertublómaætt. Hann var fyrst skráður af Edwin James 1820

Lýsing.

"Trifolium nanum" er fjölær, dvergvaxin tegund af smára sem vex í Klettafjöllum. Hann finnst oft í meir en 3300 metra hæð yfir sjávarmáli, þar sem hann þrífst við miklar veðuröfgar eins og bylji og mikil frost. Dvergsmári vex í þéttum breiðum sem hjálpa honum að þola veðurfarið. Blómin eru bleik og ertulaga, frá júní til ágúst.
Stjörnusmári

Stjörnusmári ("Trifolium stellatum") er einær jurt af ertublómaætt sem var lýst af Carl von Linné. Tegundin er sjaldgæfur slæðingur í Svíþjóð, en útbreiðslusvæðið er í fjöllum miðjarðarhafssvæðisins og austur að Persíu. Auk aðaltegunarinnar finnst einnig undirtegundin"T. s. xanthinum".

Krónublöðin eru hvít.

Litningatalan er 2n = 14.
Fjörusmári

Trifolium squamosum

er jurt af ertublómaætt sem var lýst af Carl von Linné. tegundin er slæðingur í svíþjóð en fjölgar sér ekki. Engar undirtegundir eru skráðar í Catalogue of Life.
Kenning Piaget um vitsmunaþroska

Kenning Jean Piaget um vitsmunaþroska er kenning um eðli og þróun mannlegrar greindar. Kenningin var sett fram af svissneska þróunarsálfræðingnum Jean Piaget (1896–1980). Kenningin fjallar um þekkingu og hvernig mannverur læra smán saman að afla sér þekkingar, byggja úr henni og nota hana. Kenning Piaget er þekkt sem kenning um þrepaskiptan vitsmunaþroska.
Arkhangelsk

Arkhangelsk (rússneska: Арха́нгельск) er borg í norðvestur-Rússlandi og höfuðstaður Arkangelsk-fylkis. Borgin liggur á bökkum árinnar Dvína við Hvítahaf. Íbúar voru 348.783 árið 2010 en voru 415.921 árið 1989. Borgin þjónaði mikilvægu hlutverki í báðum heimstyrjöldum í að flytja vistir til bandamanna. Meðalhiti er um -13 gráður í janúar en +16 í júlí. Mikilvæg höfn er í borginni og hægt er að halda henni opinni allt árið með ísbrjótum.
Músasmári

Músasmári, eða Trifolium dubium, er einær smárategund. Þessi tegund er almennt talin hin eiginlega írska shamrock.

Hann er innfæddur í Evrópu, en finnst víða um heim sem innflutt tegund.

Þetta er líklega allotetraploid með ltningatöluna 2n=32 sem hefur komið fram við blöndun "Trifolium campestre" við "T. micranthum".
Trifolium andinum

Trifolium andinum er tegund af smára sem var lýst af John Torrey og Asa Gray. Hann er upprunninn frá Intermountain West í Bandaríkjunum frá Nevada og Arizona til Wyoming og New Mexico. Hið sjaldgæfa afbrigði var. "podocephalum" er einlent tí Nevada.
Þvereyri

Þvereyri (færeyska: "Tvøroyri") er þorp á Suðurey í Færeyjum með um 850 íbúa. Fiskvinnsla er ein mikilvægasta atvinnugreinin þar. Í bænum eru söfnin Tvøroyrar Bygda og Sjósavn og Gallarí Oyggin. Árlega í lok júní fer fram hátíðin Jóansøka sem svipar til Ólafsvöku. Elsta knattspyrnufélag Færeyja var stofnað í bænum árið 1892; TB Tvøroyri. Daglega eru ferjusiglingar milli Þórshafnar og Þvereyrar. Trongisvágur er þorp sem er samvaxið Þvereyri.

Stjórnmálamaðurinn Jóannes Eidesgaard er fæddur í bænum.
David de Gea

David de Gea Quintana (fæddur 7. nóvember 1990) er spænskur atvinnumaður í knattspyrnu sem spilar sem markmaður með enska knattspyrnufélaginu Manchester United og spænska landsliðinu í knattspyrnu.

De Gea fæddist í Madrid og hóf feril sinn með Atlético Madrid aðeins 13 ára gamall. Hann lék sinn fyrsta leik fyrir félagið árið 2009 og hjálpaði liði sínu að vinna bæði Evrópubikarinn og Ofurbikarinn árið 2010. Frammistaða hans vakti athygli Manchester United og var hann keyptur þangað í júní 2011 fyrir 17,8 milljónir punda.

Síðan hann gekk til liðs við United hefur De Gea spilað um 400 leiki og unnið ensku úrvalsdeildina, enska bikarinn, enska deildabikarinn og þrisvar sinnum enska samfélagsskjöldinn. Hann er í 10. sæti yfir að halda hreinu í úrvalsdeildinni.

De Gea var fyrirliði spænska U-21 landsliðsins sem sigraði evrópukeppnina árið 2011 og 2013 og keppti einnig á sumarólympíuleikunum 2012. Hann lék sinn fyrsta leik fyrir aðallið Spánar árið 2014 og var valinn í leikmannahóp fyrir heimsmeistaramótið 2014.
Steinsmárar

Melilotus, eða steinsmárar er ættkvísl í í ertublómaætt (ásamt "Trifolium" (smárar)). Upphaflega frá Evrópu og Asíu, finnast þeir nú um mestallann heiminn.

Erlendis er hann oft nefndur eftir sætum ilmi hans, sem kemur vegna coumarins í honum. Coumarin, þrátt fyrir að hafa sætan ilm af heyi og nýslegnu grasi, er með bitru bragði, og sem slíkt, ver steinsmárann að einhverju leyti fyrir að að vera étinn. Sveppir (meðtaldir "Penicillium, Aspergillus, Fusarium", og "Mucor") geta umbreytt coumarini í dicoumarol, eitruðu "anticoagulant". Einnig, að dicoumarol finnst í rotnandi steinsmára. og var orsök svonefnds "sweet-clover disease", þekktum í nautgripum síðan um 1920. Nokkur afbrigði af steinsmára hafa verið þróuð með lágu coumarin magni sem eru öruggari til beitar og fóðurs..

Nytjar.

"Melilotus", eru oft notaðir sem grænn áburður, og eru þá plægðir ofan í jarðveginn til að auka nitur og lífrænt magn í homum. Hann er sérstaklega verðmætur í þungum jarðvegi vegna djúpstæðra róta. Hinsvegar getur hann brugðist ef jarðvegurinn er of súr.

"Melilotus" tegundir eru étnar af lirfum sumra Lepidoptera tegunda, svo sem af ættkvíslinni "Coleophora", til dæmis "C. frischella" og "C. trifolii".

Tegundir.

Ættkvíslin "Melilotus" hefur nú nítján viðurkenndar tegundir:
Ogadenstríðið

Ogadenstríðið var stríð milli Eþíópíu og Sómalíu um héraðið Ogaden sem er austasta hérað Eþíópíu og aðallega byggt Sómölum. Stríðið stóð frá 13. júlí 1977 til 15. mars 1978 og lauk með sigri Eþíópíu og kúbverskra bandamanna þeirra.

Héraðið var meðal þeirra landsvæða sem Bretar skiluðu til Eþíópíu eftir Síðari heimsstyrjöld á grundvelli samnings frá 1897. Rétt áður en Sómalía hlaut sjálfstæði var þjóðaratkvæðagreiðsla haldin í Djibútí um það hvort landið kysi að vera áfram hluti Frakklands eða sameinast Sómalíu. Meirihluti valdi að vera áfram hluti Frakklands en Frakkar voru sakaðir um að reka stóra hópa Sómala frá landinu í aðdraganda atkvæðagreiðslunnar. Á sama tíma samþykktu Bretar að veita Kenýa yfirráð yfir héraði sem áður hafði verið klofið frá Júbalandi í suðurhluta Sómalíu og varð Norðausturhérað Kenýa. Þessum tilfærslum var mótmælt af þeim sem vildu sameina alla Sómala í einu ríki.

Sómalía fékk sjálfstæði 1960. Árið 1969 framdi Sómalíuher valdarán undir forystu Mohamed Siad Barre sem breytti landinu í „Alþýðulýðveldið Sómalíu“. Stjórn hans var studd af Sovétríkjunum og Egyptalandi og Sómalíuher efldist mikið næstu ár. Á sama tíma veiktist stjórn Eþíópíu. Eþíópíska herráðið steypti keisaranum Haile Selassie af stóli í september 1974 sem hratt af stað skæruhernaði víða í landinu. Meðal skæruliðahreyfinga sem hófu starfsemi á þessum tíma var Vestursómalska frelsisfylkingin í Ogaden. Þeir fengu vopn og mannafla frá Sómalíu. Mengistu Haile Mariam tók við völdum í Eþíópíu 1977 og hóf ofsóknir gegn andstæðingum herráðsins. Þrátt fyrir ofbeldið ákvað Sovétstjórnin að það væri þeirra hagur að styðja nýju stjórnina. Eþíópía hætti því samstarfi við Bandaríkin.

Samkvæmt eþíópískum heimildum hóf Sómalíuher innrás í Ogaden 13. júlí 1977 með 70.000 menn, 40 herflugvélar, 250 skriðdreka, 350 brynvarða bíla og 600 fallbyssur. Ef þetta er rétt hefur allur sómalski herinn á þeim tíma tekið þátt í innrásinni. Sovétríkin reyndu að koma á vopnahléi en þegar það mistókst hættu þeir öllum stuðningi við Sómalíu en juku stuðning við Eþíópíu. Hergögn og 14.000 kúbverskir hermenn voru sendir til landsins frá Jemen.

Frá ágúst til janúar 1978 náði Sómalíuher að leggja undir sig meirihluta Ogaden, þar á meðal borgina Jijiga en mistókst að ná hernaðarlega mikilvægu borgunum Dire Dawa og Harar þrátt fyrir harða bardaga. Í febrúar hófu eþíópískar og kúbverskar hersveitir gagnárás. Vörn Sómala hrundi á fáum dögum og á næstu vikum náði Eþíópíuher aftur undir sig öllu héraðinu. Barre skipaði hernum að hörfa til Sómalíu 9. mars. Síðustu hersveitirnar fóru yfir landamærin 15. mars.

Áhrif stríðsins voru þau að Sovétríkin hættu að styðja Sómalíu og hófu að styðja Eþíópíu í Kalda stríðinu, meðan Bandaríkin gerðu hið gagnstæða. Stjórn Barres gaf allar hugmyndir um Stór-Sómalíu á Horni Afríku upp á bátinn enda her Sómalíu varla svipur hjá sjón eftir átökin. Sómalskir skæruliðar héldu áfram baráttu sinni gegn Eþíópíustjórn í Ogaden til 1981.
Larix mastersiana

Larix mastersiana er tegund lauffellandi barrtrjáa.

Það finnst einvörðungu í Kína.

Því er ógnað af tapi búsvæða.
Bilka

Bilka er dönsk risamarkaðskeðja í eigu Dansk Supermarked Gruppen A/S sem einnig á verslanakeðjurnar føtex, A-Z og Netto. Verslanir Bilka voru 17 árið 2017.

Fyrsta Bilka-verslunin var opnuð í námunda við Árósa 7. október 1970.
Larix × polonica

Larix × polonica er blendingstegund af lerki. Á milli L. sibirica og L. decidua.
Umhverfisstjórnun

Umhverfisstjórnun er stjórnun umhverfisþátta í starfsemi og rekstri fyrirtækja þar sem stöðugar umbætur eru hafðar að leiðarljósi.
Nytjagreiðslureglan

Nytjagreiðslureglan er sú regla að þeir sem nýta eitthvað úrræði eigi að greiða allan kostnað sem í úrræðinu felst. Reglan gengur út frá því að mesta skilvirkni í skiptingu gæða náist þegar neytendur greiða fullt verð fyrir úrræðið. Ef úrræðið er undirverðlagt leiðir það til ofnotkunar og ef það er yfirverðlagt leiðir það til vannýtingar. Í opinberri þjónustu felst andstæða nytjagreiðslureglunnar í hugmyndinni um greiðslugetu sem segir að þeir sem hafa meira milli handanna axli meira af kostnaðinum við veitingu þjónustunnar en þeir sem minna mega sín.

Nytjagreiðslureglan styður hugmyndina um láréttan jöfnuð sem segir að fólk með svipaðar tekjur og eignir eigi að fá jafna skattalega meðferð óháð því hverjar aðstæður þess eru að öðru leyti. Grunnhugmyndin er sú að þeir sem ekki nýta sér þjónustuna ættu ekki að þurfa að greiða fyrir hana með sköttum.

Nytjagreiðslureglan virkar vel þegar greiðandinn og neytandinn eru sami aðili, en það er ekki alltaf tilfellið. Munur á greiðanda og neytanda kemur til dæmis fram þar sem um er að ræða ytri áhrif. Ökumaðurinn sem kaupir eldsneyti greiðir í raun ekki fullt verð vegna þess að kostnaður fellur til vegna gróðurhúsalofttegunda sem losna í útblæstri bílsins og valda hnattrænni hlýnun. Í þessu tilviki verður því til samfélagslegur kostnaður sem lýsir sér ekki í verði eldsneytisins. Aukin opinber gjöld á eldsneyti eru því oft rökstudd með nytjagreiðslureglunni, þótt það byggist kannski á takmarkaðri vitneskju um það hver hinn samfélagslegi kostnaður sé nákvæmlega.

Í samhengi við auðlindastjórnun felst nytjagreiðslureglan í því sjónarmiði að þeir sem hagnýta náttúrulegar auðlindir sér til ávinnings skuli greiða allan kostnað sem til fellur við stjórn, viðhald og verndun auðlindanna. Nytjagreiðslureglan er þannig notuð sem rökstuðningur fyrir álagningu veiðigjalda og aðstöðugjalda.
Cape Breton Highlands-þjóðgarðurinn

Cape Breton Highlands-þjóðgarðurinn (Franska: "Parc national des Hautes-Terres-du-Cap-Breton") er þjóðgarður á Cape Breton-eyju í Novia Scotia í Kanada. Hann var stofnaður árið 1936 og er elsti þjóðgarðurinn Atlantshafsmegin í Kanada. Stærð hans er 948 km2. Stór hluti hans er hálslétta og hana skera ár og dalir. Skóglendi er ríkulegt og dýralíf fjölbreytt. Eina þekkta mannskæða árás sléttuúlfs í Kanada varð í þjóðgarðinum árið 2009.

Tengill.

Listi yfir þjóðgarða í Kanada
Sýning 21. aldarinnar

Sýning 21. aldarinnar (enska: "Century 21 Exposition"), eða einfaldlega Heimssýningin í Seattle, var heimssýning sem var haldin í Seattle í Bandaríkjunum frá 21. apríl til 21. október 1962. Sýningin átti að birta framtíðarsýn fyrir 21. öldina. Spútnikáfallið og Geimkapphlaupið milli risaveldanna í Kalda stríðinu settu mark sitt á sýninguna. Sú framtíðarsýn sem birtist á sýningunni var lýsandi fyrir trú samtímans á tækniframfarir en gerði ekki ráð fyrir miklum samfélagslegum breytingum eins og þeim sem áttu eftir að einkenna 7. áratuginn.

Um helmingur þeirra bygginga sem reistar voru á sýningarsvæðinu í hverfinu Lower Queen Anne voru rifnar eftir sýninguna. Það sem eftir stóð er nú hluti af Seattle Center. Meðal bygginga sem sýningin skildi eftir sig er Geimnálin, 184 metra hár turn, sem er eitt af einkennismerkjum borgarinnar.
Lífupplýsingafræði

Lífupplýsingafræði eða lífgagnatækni er undirgrein líftækninnar sem snýst um úrvinnslu og framsetningu sameindalíffræðilegra rannsóknagagna með aðferðum hagnýtrar stærðfræði, gagnatækni, tölfræði og tölvunarfræði. Þeir sem leggja stund á greinina kallast lífupplýsingafræðingar. Meðal helstu viðfangsefna lífupplýsingafræðinga má nefna uppsetningu og viðhald gagnabanka, hönnun algóriþma til sérhæfðrar úrvinnslu á raðgreiningargögnum, sérhæfða tölfræðiúrvinnslu á slíkum gögnum, kortlagningu erfðamengja, samröðun kirna- eða amínósýruraða og hönnun þrívíddarlíkana sem sýna byggingu prótína eða kjarnsýra.
Pessac

Pessac (oksítanska: "Peçac") er sveitarfélag í umdæminu Gironde í Nouvelle-Aquitaine, suðvesturhluta Frakklands. Það er hluti af stórborgarsvæði Bordeaux. Íbúar eru tæplega 60 þúsund.
Kunsthistorisches Museum

Kunsthistorisches Museum er listasafn í Vínarborg í Austurríki. Það stendur gegnt Náttúrufræðisafninu við Maria-Theresien-Platz. Bæði söfnin voru opnuð af Frans Jósef 1. keisara árið 1891.

Safnið hýsir meðal annars verk eftir Caravaggio, Jan van Eyck, Albrecht Dürer, Peter Paul Rubens, Rembrandt van Rijn, Diego Velázquez og Pieter Brueghel eldri. Auk þess eru þar söfn fornminja frá Egyptalandi hinu forna, Grikklandi hinu forna og Rómaveldi.
Maki

Maki er annar meðlimur í hjónabandi, staðfestri samvist eða óvígðri sambúð. Orðið „maki“ er kynhlutlast en orðin eiginmaður og eiginkona eru oft notuð til að greina kyn maka. Réttindi maka eru mismunandi eftir löndum.
Sunnukrókus

Sunnukrókus (fræðiheiti: "Crocus imperati") er tegund blómplantna af sverðliljuætt, einlendur í Ítalíu.
Crocus malyi

Crocus malyi er tegund af blómstrandi plöntum í sverðliljuætt, einlendur í Króatíu.
Kalsíumkarbónat

Kalsíumkarbónat er efnasamband með formúluna CaCO3. Kalsíumkarbónat er algengt efni í bergi og finnst þar sem steinefnin kalsít og aragónít. Það finnst í miklu magni í kalksteini. Perlur og egg sjávardýra og snigla eru rík af kalsíumkarbónati. Það er einnig notað í fæðubótarefni sem kalsíumgjafi og í lyfjum sem sýruhlutleysir. Ofneysla getur verið hættuleg.
Arica

Arica er borg í norður-Chile og höfuðstaður samnefnds héraðs. Íbúar eru um 200.000 talsins.
Brian Blessed

Brian Blessed (f. 9. október 1936 í Mexborough, Yorkshire) er enskur leikari sem er einkum þekktur fyrir hljómmikla rödd. Frægustu hlutverk sem hann hefur leikið eru Ágústus keisari í þáttaröðinni "Ég, Kládíus" frá 1976, Vultan prins í "Flash Gordon" frá 1980 og Ríkharður 4. í fyrstu þáttaröð "Svörtu nöðrunnar" ("The Black Adder") frá 1983. Hann hefur oft leikið hlutverk í verkum eftir William Shakespeare bæði á sviði og í kvikmyndum, þar á meðal í fjórum af fimm Shakespeare-myndum Kenneth Branagh. Hann hefur líka fengist við raddleik, meðal annars fyrir Stjörnustríðsmyndina "" frá 1999.
Fjallkrækill

Fjallkrækill (fræðiheiti: "Sagina caespitosa") er plöntutegund af hjartagrasaætt sem vex á Íslandi. Útbreiðsla fjallkrækils á Íslandi er til fjalla á Norður- og Austurlandi. Hann er nokkuð sjaldgæfur og vísbendingar eru um að útbreiðsla hans hafi hafi dregist saman í kjölfar loftslagsbreytinga.
Dalsfjörður

Dalsfjörður er fjörður í Sogn og Firðafylki á Vesturlandinu í Noregi. Landnámsmennirnir Ingólfur Arnarson og Hjörleifur Hróðmarsson komu til Íslands frá Dalsfirði á Fjölum. Dalsfjörður er norðan við Sognfjörð, miðja vegu milli Björgvinjar og Álasunds. Talið er að Ingólfur Arnarson hafi komið frá Hrífudal (Rivedal) og er þar minnisvarði.
François Mitterrand

François Mitterrand (26. október 1916 – 8. janúar 1996) var forseti Frakklands á árunum 1981 til 1995. Hann var fyrsti forseti fimmta lýðveldisins sem kom úr Sósíalistaflokknum og jafnframt sá forseti þess sem sat lengst við völd.

Á stríðsárunum var Mitterrand í fyrstu embættismaður hjá Vichy-stjórninni en gekk til liðs við andspyrnuhreyfinguna undir lok stríðsins. Á tíma fjórða franska lýðveldisins gegndi hann ellefu sinnum ráðherraembætti, þar á meðal embætti innanríkisráðherra, Evrópumálaráðherra og dómsmálaráðherra.

Mitterrand var andsnúinn endurkomu Charles de Gaulle á pólitíska sviðið og bauð sig fram gegn honum í forsetakosningunum 1965 en náði ekki kjöri. Árið 1971 var Mitterrand kjörinn aðalritari hins nýstofnaða franska Sósíalistaflokks. Sem slíkur bauð hann sig aftur fram í forsetakosningum Frakka árið 1974 en tapaði fyrir Valéry Giscard d'Estaing.

Mitterrand bauð sig aftur fram gegn Giscard d’Estaing árið 1981 og náði loks kjöri með 51,76 % atkvæða. Hann varð tuttugasti og fyrsti forseti franska lýðveldisins og fjórði forseti fimmta lýðveldisins. Hann bauð franska Kommúnistaflokknum sæti í fyrstu ríkisstjórn sinni og hlaut talsverða gagnrýni fyrir. Kommúnistunum tókst ekki nýta samstarfið til að auka fylgi sitt og misstu þess í stað fylgi til Sósíalistaflokks Mitterrand sem varð í kjölfarið áhrifamesti stjórnmálaflokkur franska vinstrisins.

Sem forseti stóð Mitterrand fyrir afnámi dauðarefsingarinnar árið 1981, hernaðarafskiptum Frakka í Persaflóastríðinu 1991 og aðild Frakka að Maastrichtsáttmálanum 1992. Vegna taps Sósíalistaflokksins í þingkosningum neyddist Mitterrand tvisvar til þess að mynda stjórnarsamstarf við hægriflokka undir stjórn Jacques Chirac (1986 – 1988) og Édouard Balladur (1993 – 1995).

Mitterrand dó vegna krabbameins í blöðruhálskirtli árið 1996, aðeins tæpum átta mánuðum eftir að hann steig úr embætti.
Kiriyama Family

Kiriyama Family er rafpoppsveit sem stofnuð var árið 2008 og kemur nafnið úr skáldssögunni Battle Royale eftir japanska rithöfundinn Koshun Takami. Árið 2012 gaf hljómsveitin út sína fyrstu plötu. Söngkonan Hulda Kristín (áður í sveitinni Aragrúi) gekk í hljómsveitina árið 2014. Lög sveitarinnar hafa lent ofarlega á vinsældalistum útvarpsstöðva á Íslandi.
Hugo Pratt

Hugo Pratt (Ugo Eugenio Prat, 15. júní 1927 – 20. ágúst 1995) var ítalskur myndasöguhöfundur sem var einkum þekktur fyrir ítarlegar bakgrunnsrannsóknir fyrir sögulegar skáldsögur eins og "Corto Maltese". Hann er hluti af „Feneyjahópnum“ svokallaða, ásamt myndasöguhöfundunum Fernando Carcupino og Dino Battaglia og leikstjóranum Damiano Damiani.

Pratt fæddist í Rimini en eyddi æskuárunum í Feneyjum. Faðir hans var atvinnuhermaður og þegar Pratt var 10 ára fluttist fjölskyldan til Eþíópíu. Faðir hans var tekinn fanga 1941 og lést ári síðar. Pratt og móður hans var haldið í fangabúðum í Dire Dawa. Eftir stríðið flutti Pratt til Feneyja.

Í Feneyjum hóf hann útgáfu myndasögutímaritsins "Asso di Picche" ásamt fleirum. Sögur hans slógu í gegn í Argentínu og þangað flutti hann 1949 ásamt fleiri ítölskum myndasöguhöfundum. Árið 1962 flutti hann aftur til Ítalíu og hóf að semja myndasöguútgáfur af klassískum ævintýrabókum fyrir tímaritið "Il Corriere dei Piccoli". Árið 1967 hóf hann útgáfu á þekktustu sögu sinni, "Una ballata in mare salato", í tímaritinu "Il Sergente Kirk". Tveimur árum síðar hóf hann að þróa röðina "Gli scorpioni del deserto" þar sem sögusviðið er Austur-Afríka. Milli 1970 og 1984 bjó Pratt í Frakklandi þar sem hann skrifaði sögur um þekktustu persónu sína, feneyska ævintýramanninn Corto Maltese, fyrir tímaritið "Pif Gadget". Hann skrifaði einnig tvær sögur fyrir lærisvein sinn, Milo Manara.

Frá 1984 til dauðadags bjó Pratt í Sviss.
Loftslagsráðstefna Sameinuðu þjóðanna

Loftslagsráðstefna Sameinuðu þjóðanna er árleg ráðstefna sem Sameinuðu þjóðirnar standa fyrir í tengslum við Rammasamning Sameinuðu þjóðanna um loftslagsbreytingar frá 1992. Fyrsta loftslagsráðstefnan var haldin í Berlín árið 1995. Kýótóbókunin var tekin upp á loftslagsráðstefnunni í Kýótó árið 1997. Frá 2005 hefur ráðstefnan einnig verið ráðstefna aðila að bókuninni. Parísarsamkomulagið var samþykkt á loftslagsráðstefnunni í París árið 2015.
Naoki Soma

(fæddur 19. júlí 1971) er japanskur fyrrverandi knattspyrnumaður. Hann spilaði 58 leiki og skoraði 4 mörk með landsliðinu.
Toshihide Saito

(fæddur 20. apríl 1973) er japanskur fyrrverandi knattspyrnumaður. Hann spilaði 17 leiki með landsliðinu.
Atsushi Yanagisawa

(fæddur 27. maí 1977) er japanskur fyrrverandi knattspyrnumaður. Hann spilaði 58 leiki og skoraði 17 mörk með landsliðinu.
Yasuhito Endo

(fæddur 28. janúar 1980) er japanskur knattspyrnumaður. Hann spilaði 152 leiki og skoraði 15 mörk með landsliðinu.
Naoemon Shimizu

Naoemon Shimizu (? - 6. ágúst 1945) var japanskur knattspyrnumaður. Hann spilaði 2 leiki og skoraði 1 mörk með landsliðinu.
Yanosuke Watanabe

Yanosuke Watanabe var japanskur knattspyrnumaður. Hann spilaði 2 leiki með landsliðinu.
Shigeyoshi Suzuki

(13. október 1902 - 20. desember 1971) var japanskur knattspyrnumaður. Hann spilaði 2 leiki og skoraði 1 mörk með landsliðinu.
Yasuo Haruyama

(4. apríl 1906 - 17. júní 1987) var japanskur knattspyrnumaður. Hann spilaði 4 leiki með landsliðinu.
Shiro Misaki

Shiro Misaki var japanskur knattspyrnumaður. Hann spilaði 3 leiki með landsliðinu.
Yasuo Suzuki

Yasuo Suzuki (30. apríl 1913 - ?) var japanskur knattspyrnumaður. Hann spilaði 2 leiki með landsliðinu.
Kazu Naoki

Saburo Shinosaki er japanskur fyrrverandi knattspyrnumaður. Hann spilaði 1 leiki með landsliðinu.
Koji Miyata

(fæddur 15. janúar 1923) er japanskur fyrrverandi knattspyrnumaður. Hann spilaði 6 leiki með landsliðinu.
Hisataka Okamoto

(fæddur 14. desember 1933) er japanskur fyrrverandi knattspyrnumaður. Hann spilaði 5 leiki með landsliðinu.
Waichiro Omura

Waichiro Omura (1. janúar 1933 - ?) var japanskur knattspyrnumaður. Hann spilaði 5 leiki með landsliðinu.
Hiroshi Saeki

(fæddur 26. maí 1936) er japanskur fyrrverandi knattspyrnumaður. Hann spilaði 4 leiki með landsliðinu.
Takao Nishiyama

(fæddur 7. janúar 1942) er japanskur fyrrverandi knattspyrnumaður. Hann spilaði 1 leiki með landsliðinu.
Tadao Onishi

(18. apríl 1943 - 29. júní 2006) var japanskur knattspyrnumaður. Hann spilaði 1 leiki með landsliðinu.
Kiyoshi Tomizawa

(fæddur 3. desember 1943) er japanskur fyrrverandi knattspyrnumaður. Hann spilaði 9 leiki og skoraði 2 mörk með landsliðinu.
Koji Funamoto

(fæddur 12. ágúst 1942) er japanskur fyrrverandi knattspyrnumaður. Hann spilaði 19 leiki með landsliðinu.
Nobuo Kawakami

(fæddur 4. október 1947) er japanskur fyrrverandi knattspyrnumaður. Hann spilaði 41 leiki með landsliðinu.
Shigemi Ishii

(fæddur 7. júlí 1951) er japanskur fyrrverandi knattspyrnumaður. Hann spilaði 15 leiki með landsliðinu.
Yukitaka Omi

(fæddur 15. desember 1952) er japanskur fyrrverandi knattspyrnumaður. Hann spilaði 6 leiki með landsliðinu.
Masakuni Yamamoto

(fæddur 4. apríl 1958) er japanskur fyrrverandi knattspyrnumaður. Hann spilaði 4 leiki með landsliðinu.